Man vas wat op bus skietŉ Man is in hegtenis geneem nadat hy Dinsdag op ŉ Golden Arrow-bus in Kaapstad geskiet en die busbestuurder beseer het. Kapt. Ntomboxolo Sitshitshi, ŉ polisiewoordvoerder, het Woensdag gesê die voorval het omstreeks 05:00 naby Browns Farm plaasgevind. “Die busbestuurder was alleen op die bus. Hy is nie deur ŉ koeël getref nie, maar het geringe beserings opgedoen nadat vensterskerwe hom getref het,” het sy gesê. ŉ 36-jarige man is later die dag in verband met die skietery in hegtenis geneem. Hy word aangekla van poging tot moord en die besit van ŉ ongelisensieerde vuurwapen en moet binnekort in die hof verskyn.